《次严介溪朝房落成斋居纪事之什三首 其一》
明代·孙承恩

大道金门咫尺西，禁庐新搆与云齐。即看净室无尘到，时有灵乌傍月栖。

郢曲久传当日事，巴讴今和隔年题。二三同德寅恭切，夜直青绫每共携。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。